****

**VERSENYKIÍRÁS**

**Sárvár Város és a Sárvári Amatőr Kosárlabda Klub meghirdeti a Streetball kosárlabda rendezvényt.**

**A verseny elnevezése**: Családi sporthétvége Streetball rendezvény

**Helye:** SÁRVÁR Csónakázó tó

**Ideje:** 2025.04.26. 9:00-16:00 óráig

**A verseny célja:**

A Sárvár környéki fiatalok körében a kosárlabda sportág népszerűsítése, az egészséges életmód fontosságának hangsúlyozása.

**A verseny jellege:**

3-3 elleni a kosárlabda és a streetball szabályain alapuló félpályás játék.

**Nevezés:**

A streetball mérkőzésekre 3-4 fős csapatok nevezhetnek férfi és női kategóriában. A versenyre nevezni a mellékelt nevezési lap kitöltésével lehet.

**Nevezési díj:**

A kosárlabda rendezvény versenyein a részvétel ingyenes!

**Nevezési határidő**: ***2025.04.24***

A nevezéseket Pál Balázs részére kérjük eljuttatni. E-mail: palbalazs12@gmail.com

**A verseny lebonyolítása:**

A nevezett csapatok számától függően csoport vagy körmérkőzések kerülnek megrendezésre az előzetes sorsolás alapján.

**A verseny díjazása*:***

A kategória első három helyezettjei kupa- és oklevéldíjazásban részesülnek.

**Szabályok:**

A mellékelt mérkőzés és dobóverseny szabályleírások szerint.

**Információk:**

A versennyel és a nevezéssel kapcsolatos információ **Pál Balázstól** a +36 20 824 8445 számon kérhető.

**Mindenkit szeretettel várunk**!

**Jam Session játékszabályok**

A streetball és a Jam mérkőzéseken a **FAIR PLAY** szabályai az irányadóak, kérjük Te is tartsd ezt szem előtt játék közben!

**A pályafelügyelő nem bíró!** Csak a jelzett, vitás esetekben dönt.

A Streetball **3-3 elleni** játék. Minden csapat 3 +1 főből áll. Akkor lehet **cserélni**, amikor a csapat a **labdát birtokolja**.

Minden csapat **minimum 3 fővel kezdheti el** a játékot, és legalább kettőnek a pályán kell lennie a mérkőzés végén. A torna alatt **csapattag nem cserélhető ki másik személyre és új játékos nem állhat be**, ha nincs a leadott nevezési lapon benevezve.

A játékot kezdő csapatot **sorsolással** (pénzfeldobással) a pályafelügyelő dönti el. Minden egyes **kosár után** automatikusan **változik a labdát birtokló csapat.**

**Kosár utáni labdabirtoklás váltás** esetén az ellenféllel **kezeltetni kell a labdát** a 2 pontos vonalon kívül. Ahhoz, hogy egy csapat érvényes kosarat tudjon elérni, legalább **ketten kell, hogy érintsék a labdát. 3 másodperces szabály nincs!**

**Védőlepattanó után a labdát** ki kell vinni vagy passzolni, a **2 pontos vonalon kívül.**

**Nincs feldobás**, helyette minden esetben a védekező csapatot illeti a labda.

**Zsákolni tilos!** Kizárást von maga után. A palánktartó állvány és a védőszivacs nem tartozéka a pályának.

Mérkőzésenként minden **csapat egyszer kérhet időt, de nem az utolsó 2 percben**

A támadó csapat **30 másodpercen belül** el kell, hogy dobja a labdát. Szándékos időhúzás esetén a pályafelügyelő a másik csapatnak ítélheti a labdát.

Minden kosár és büntető **1 pontot**, a köríven kívüli dobás **2 pontot** ér.

A mérkőzés **12 pontig vagy 12. percig tart**, futó órával. A megadott büntetődobást a játékidő után is el kell végezni. Amennyiben a mérkőzés 12. percnyi játékidő leteltekor **döntetlen, úgy a "hirtelen halál" dönt.** A támadó csapatot itt is a pályafelügyelő dönti el sorsolással.

**A faultot, az mondja be, aki ellen elkövetik.** A sportszerűség itt is nagyon fontos! Ha a faultolt játékos **érvényes kosarat ért el, úgy az számít**, és nem jár a szabálytalanságért büntetődobás. Dobás közbeni fault után - amennyiben nem ment be - mindig büntetődobás van, 1 vagy 2 (attól függően, hogy hány pontot ért volna a dobás)

Az ötödik **csapatszemélyi után minden egyes faultért büntetődobás jár**. A **büntetődobás elvégzése után a labda mindig az ellenfelet illeti meg,** függetlenül attól, hogy a büntetődobás bement-e vagy sem.

**Büntetődobásnál nem kell a lepattanóért „menni”** – mivel függetlenül attól, hogy sikeres volt a dobás vagy sem az ellenkező csapat hozhatja a labdát játékba.

Az **első szándékos szabálytalanság után 1 büntetődobás** jár, a **második** után a vétkes játékost **ki kell zárni** a mérkőzésből.

**Verekedés** esetén mindkét csapatot **ki kell zárni** a versenysorozatból.

A fent nem említett egyéb a kosárlabdához kapcsolódó kérdésekben a **kosárlabdázás versenyszabályai** a mérvadók.

**Nevezési lap: Streetball Sárvár**

**A nevezési lapot aláírva kérjük eljuttatni Pál Balázs részére!**

E-mail: palbalazs12@gmail.com

**Nevezési díj: NINCS**

**Csapat neve**………………………………………………………………………….

|  |  |
| --- | --- |
| **Csapatkapitány** | **Játékos 1** |
| Név: | Név: |
| Cím: | Cím: |
| Születési év: | Születési év: |
| Telefon: | Telefon: |
| E-mail: | E-mail: |
| **Játékos 2** | **Játékos 3** |
| Név: | Név: |
| Cím: | Cím: |
| Születési év: | Születési év: |
| Telefon: | Telefon: |
| E-mail: | E-mail: |

Alulírott csapatkapitány, társaim és magam nevében igazolom, hogy a Streetball kosárlabda versenyen sajátfelelősségünkre veszünk részt, a nevezési lapon közölt adatok a valóságnak megfelelnek. Az aláírásommal elismerem, hogy fizikailag jó állapotban vagyunk, a versenyekre edzésekkel készültünk, ha a fenti okokra visszavezethető bármilyen károsodás ér Bennünket, a verseny rendezői felé semmilyen kárigénnyel, követeléssel nem élünk. Egészségi állapotunkat rendszeresen ellenőriztetjük, és nem tudunk olyan betegségről, amely részvételünket akadályozná. Engedélyezem, hogy sportorvosi vizsgálatnak alávessenek bennünket, és elfogadjuk a verseny orvosainak utasításait. Elfogadjuk, hogy a versenyről készült film- és képanyagon szerepelhetünk, ezért ellenszolgáltatást nem kérünk.

Tudomásul vesszük, hogy kizárásra kerül az a versenyző, aki:

- Nem tartja be a pályafelügyelő döntéseit,

- Nem a fair-play szellemében kosárlabdázik.

………………………………………

20………………. hó .…nap. aláírás

(csapatkapitány)